Case ID: 1240406
Sentence 42: Həmin Qanunun 20.16-ci maddəsinə əsasən, bu qanunun 20.1.12-ci maddəsində nəzərdə tutulmuş şəxslərin əmək pensiyasına əlavələr təminat xərcliyindəki sonrakı artımlar nəzərə alınmaqla aşağıdakı qaydada müəyyən edilir: 20.16.1.müharibə ilə əlaqədar İ dərəcə əlilliyi olan şəxslərə(o cümlədən xidməti vəzifələri yerinə yetirərkən əlil olanlara) müvafiq təminat xərcliyinin—100 faizi,müharibə ilə əlaqədar İİ dərəcə əlilliyi olan şəxslərə—80 faizi,müharibə ilə əlaqədar İİİ dərəcə əlilliyi olan şəxslərə—55 faizi; İşin faktiki hallarına əsasən iddiaçı hərbi qulluqçudur, onun müharibə ilə əlaqədar əlilliyi olduğu üçün DSMF-nin X4 İdarəsi tərəfindən Müdafiə Nazirliyinin təqdim etdiyi məlumat vərəqində göstərilmiş təminat xərcliyinin 80 faizi miqdarında pensiya təyin edilmiş, müraciət etdiyi tarixdən əvvəlki üç il müddət üçün hesablanmış və ödənilmişdir.Belə ki, “Əmək pensiyaları haqqında” Qanunun 32.1-1-ci maddəsinə əsasən, əmək pensiyaları onu almaq hüququ yarandığı gündən, lakin bu Qanunun qüvvəyə mindiyi gündən tez olmamaqla və müraciət edilən tarixdən əvvəlki ən çoxu üç il üçün ödənilməklə, bu maddədə müəyyən edilmiş müddətlərə təyin edilir.